GĦADDEJJA L-PURĠISSJONI Ta' Dun FRANS CAMILLERI Għaddejja l-purċissjoni :' quddiem, it-tfal ċkejknin libsin ħomor u bojod, bizzilel u satin. Mill-ġnub tat-triq imżejna, b'xoffiejhom imbissmin, ixerrdu minn idejhom il-ward u l-ġiżimin. Fin-nofs, tnejn oħra jxejru iċ-ċnieser imkebbsin li jarmu kobob. bojod ta' dħaħen imfewħin. In-nies tifraħ mal-qniepen bl-ilwien, bil-fwieħa u l-ward li jxerrdu l-idejn ċkejkna u jħallu hemm fuq l-art… Hekk jiena wkoll nixtieqni f'dil-ħajja, bla waqfien, minn qalbi ċkejkna nxerred il-ġmiel maa' kullimkien fil-għana l-iżjed ħelu, f'għemil u kliem ferrieħ li jhenni lill-qlub kollha, iżjed mill-ward sabiħ.